text:
Le Vichipedie e je un Wiki, che al ûl dî che ognidun, tu inclûs, al pues modificâ un articul propite cumò, e viodi lis sôs modifichis daurman su chê pagjine.
Modificâ une pagjine Wiki al è une vore facil. Tu ‘nd âs dome di fracâ sul colegament "Edit this page" al inizi (o al colegament di modifiche che tu cjatis su le gjestre o sul fond) di une pagjine Wiki. Cheste azion ti parterâ a une pagjine dulà che e jè une curnîs cun dentri al test modificabil di chê pagjine. Se tu vuelis dome provâ un pôc, falu su le Sandbox, no ca. Tu tu dovaresis ancje scrivî alc come sommari inte piçule curnîs sote di chê cul test di modificâ. Quant che tu ‘nd âs finût, frache al boton ‘’’preview’’’ par viodi cemût che e vignarâ le pagjine, e se lis modifichis ti plasin, frache "Save" par salvâ, se no fâs altris modifichis.
Tu puedis ancje fracâ il colegament "Discussion" par viodi le Pagjine di discussion, dulà che i utents de Vichipedie puedin zontâ i lôr comments e opiniôns su chê pagjine. Frache su "+" par meti dongje une gnove sezion, o modifiche le pagjine come une normâl.
Dopre simpri un pont di viste neutrâl, parcè che le Vichipedie nol è un puest par promovi i ponts di viste di cualchidun.
Nomene lis tôs fonts cussì che chei altris a puedin viodi, controlâ e incressi il tô lavôr. La gran part da lis vôs de la Vichipedie no an metude une buine font di dulà che a an cjapât i contignûts, chescj contribûts a puartin a Vichipedie cualchi probleme; chescj a no son buinis e fidadis manieris. Cîr cuant che a tu fasis une ricercjie inte rêt di cirî ancje la font pe vôs cui tu tu stâs lavorant, daspò metilu inte forme juste, vint il rivuart che si à di vê.
No ducj a son dacuardi sul cemût fâlu, ma alc al è miôr di nuie. Tu puedis ancje doprâ la citazion formâl, (Ad esempli: Dulà, 2007, pp. 22-23) o une scrite di pueste tant che 1 cuntune note che tu tu puedis meti da pît dal articul che tu âs a pene scrit.
Dopo che tu âs metude une gnove pagjine, sarès une buine idee:
- Su la tô pagjine mostrâ ben, doprant Leam par fâ viodi l'articul che al è za tacât, e par jessi sigûr che si è rispietât il stes significât che tu tu âs cirût di rindi;
- Dopre il boton a pueste par cirì su Vichipedie il titul principâl(e lis variantis pussibilis), par cjatâ l'articul che tu clamis e lasse un leam just e che tu âs provinât che al funzioni.
Se tu sês jentrât cu la tô identitât, tu puedis segnâ une modifiche come ‘’piçule’’. Piçulis modifichis a son in gjenar coreziôns di erôrs di ortografie, formatazion e cambiaments de posizion dal test. Al è pussibil ‘’platâ’’ lis piçulis modifichis quant che tu cjalis lis ultimis modifichis. Segnâ une modifiche impuartante come piçule al è considerât un brut comportament, ancjemò di plui se al è di mieç ancje l’eliminazion di un toc di test. Se qualchidun segne, par sbagli, une modifiche come piçule, al dovares fâ une altre modifiche, cjalâ che la opzion par impuestâ une piçule modifiche no sedi ativade e intal sommari de modifiche specificâ che chê di prime e jere une modifiche impuartante.
Il lengaç Wiki (wiki markup) al è il sisteme di gramatiche che tu puedis doprâ par formatâ une pagjine de Vichipedie.
Inte colone a çampe de tabele ca sot, si pues viodi i efiets pussibîi. Inte colone djestre, si pues viodi cemût otignî chescj efiets. In pratiche, dopre i formâts che tu cjatis su la djestre par vê un aspiet come chel a çampe.
Tu puedis tignî viert chest barcon e lavorâ intun altri barcon dal to browser. Se tu vuelis provâ chestis robis cence pôre, tu lu puedis fâ inte Sandbox
Sections, paragraphs, lists and lines[modifiche il codiç]
(see also: Chess symbols in Unicode)
Placement of the Table of Contents (TOC)[modifiche il codiç]
At the current status of the wiki markup language, having at least four headers on a page triggers the TOC to appear in front of the first header (or after introductory sections). Putting __TOC__ anywhere forces the TOC to appear at that point (instead of just before the first header). Putting __NOTOC__ anywhere forces the TOC to disappear. See also compact TOC for alphabet and year headings.
Keeping headings out of the Table of Contents[modifiche il codiç]
If you want some subheadings to not appear in the Table of Contents, then make the following replacements.
Replace == Header 2 == with   Header 2
Replace === Header 3 === with   Header 3
And so forth.
For example, notice that the following header has the same font as the other subheaders to this "Tables" section, but the following header does not appear in the Table of Contents for this page.
This effect is obtained by the following line of code.
This header has the h4 font, but is NOT in the Table of Contents
There are two ways to build tables:
- in special Wiki-markup (see m:Help:Table)
- with the usual HTML elements:  ,  ,   or  .
For the latter, and a discussion on when tables are appropriate, see Wikipedia:How to use tables.
(See also m:Help:Variable)
NUMBEROFARTICLES is the number of pages in the main namespace which contain a link and are not a redirect, i.e. number of articles, stubs containing a link, and disambiguation pages.
The MediaWiki software used by Wikipedia has support for templates. This means standardized text chunks (such as boilerplate text) can be inserted into articles. For example, typing {{stub}} will appear as "This article is a stub. You can help Wikipedia by expanding it." when the page is saved. See Wikipedia:Template messages for the complete list. Other commonly used ones are: {{disambig}} for disambiguation pages, {{spoiler}} for spoiler warnings and {{sectstub}} like an article stub but for a section. There are many subject-specific stubs e.g.: {{Geo-stub}}, {{Hist-stub}} and {{Linux-stub}}. For a complete list of stubs see Wikipedia:Template messages/Stubs.
Insert __NOEDITSECTION__ into the document to suppress the edit links that appear next to every section header.
You may also want to learn about:
[[2]] [[3]] [[4]] [[5]] [[6]] [[7]] [[8]] [[9]] [[10]] [[11]] [[12]] [[13]] [[14]] [[15]] [[16]] [[17]] [[18]] [[19]] [[20]] [[21]]


c: text/html

text:
Cuâl isal il cuadri tipic dal Friûl? Domande dificile, ognidun di nô al darà une rispueste difarente come che son difarentis lis varietâts de lenghe furlane di paîs in paîs. Portofino al à il so golfut cu lis cjasis coloradis, Piran i tramonts su lis salinis di Sicciole, Rovigno batanis e abitazions che a vegnin sù dretis dal mâr, Vignesie puints e canâi, la Austrie e la Svuizare lis malghis cui prâts. In Friûl si pues cjatâ dut chest e no dome. O sin une tiere di grancj pitôrs astrats, ma nol mancje un gjenar dut particolâr, “nestri”, familiâr, intim ma coletîf, di une impuartance storiche e antropologjiche straordenarie.
REALISIM NESTRI_ Otto D’Angelo, classe 1923, al è dal sigûr il plui grant esponent di chest stîl “nestri”, un fotograf su tele che cu lis sôs pineladis nus cjante cun realisim la vite dai prins 60 agns dal 1900. Otto al à passade la sô infanzie a Sunviele a cjaval di dôs vueris mondiâls, che insiemit ai muarts a àn soterât, cuntune velocitât mai riscuintrade te storie de umanitât, la culture agricule di dut l’Ocident. Otto al à timp par stampâsi tal so cjâf senis e situazions, vicendis e colôrs che tal zîr di une gjenerazion si saressin confinâts tes fotografiis in blanc e neri o tai ricuarts dai vons. A diference di tancj, la piture par Otto e je stade un mistîr fin di zovin.
EMIGRANT ANCJE LUI_Partît pe Francie za tal 1946 al à vude une cariere impuartante tal mont dai fumuts (si pues dî che al è stât il prin di une lungje tradizion furlane che e dure inmò vuê), tai romanç ilustrâts (Boléro, Intimité) precursôrs dai “fotoromançs”. Interessantis a son stadis ancje lis cuviertinis dai romançs “Casanova”, “Quo vadis” voltâts dal talian al francês, o, tal sport ilustrât, lis sôs innomenadis “cronachis dissegnadis” su la riviste “France Futbal”, come che a son ventadis famosis simpri in cjamp sportîf in Francie lis sôs pituris murâls di grandis dimensions.
DI GNÛF IN PATRIE_Tal 1958 Otto al torne e si ferme in Friûl dulà che a Udin al vierç un dai prins studis publicitaris che al progjetarà etichetis, manifescjm cjartis topografichis ancjemò dopradis e preseadis. Famosis a son lis etichetis des scjatis di persut di S. Denêl, i manifescj de sagre dai mus di Feagne, lis publicitâts pes cantinis sociâls e lis monts che si puedin cjantâ suntune vore di cjartis Tobacco.
Ancje in Friûl Otto nol sbandone il mont dal “patinât”, lis sôs “pituris dal vêr” a deventaran cussì innomenadis che Olivero Noschese in visite a Udin si fasè compagnâ li dal nestri pitôr par fâsi fâ un ritrat, o come ancje bramât des fantatis al jere un concors di bielece che al veve come prin premi la esposizion dal propri ritrat firmât “Otto” tes vetrinis des buteghis plui a la mode.
LA PITURE DE MEMORIE_ Dal 70 in ca la svolte, e rive la piture dai ricuarts, lis telis de storie. Otto al scomence cul dissegnâ la place di Sunviele prime de vuere par no fermâsi plui fasint tornâ a vivi cjantons, sueis, cusinis, stalis, cjamps, trois, canâi, musis strachis, feminis che a dan di tete ai fruts, morôs contents, emigrants che a partissin par cuissà dulà e tantis altris esperiencis dal nestri Friûl. I paisaçs e lis storiis di vite vivude di Otto a van di une bande a di chê altre dal Friûl, da la Cjargne al mâr, di Gurize a Cordenons e i siei cuadris a son sparniçâts ator pal Mont, dal Canadà a la Francie, dai Usa a la Cine.
Il sucès des oparis di Otto al è grandonon tai fogolârs dai emigrants e pai lôr disssendents, parcè che i siei colôrs a fasin tornâ sù i ricuarts plui lontans, lis visions di paîs baratadis par simpri dal boom economic e dal taramot.
Cui che al cjale un caalis di Otto al vierzarà un biel libri di storie contemporanie, cui che al larà a viodi une sô mostre (la prossime e je a Cjavàs, cjalait il box ta cheste pagjine, ndr) al cjacararà cuntun brâf antropolic, cui che al incuintrarà il nestri pitôr, ancje dome par pocjis oris, al varà la furtune di assisti a une rare lezion di vite, a une infornade colorade di passion e si puartarà a cjase testemoneancis che a riscjin di jessi dismenteadis par simpri. ■
Daniele Martina
L’EDITORIÂL / Elezions: cui che le conte e cui che nol conteWalter Tomada
Lis elezions a son simpri plui dongje, ma il Parlament di Rome nol è mai stât cussì lontan dal Friûl. I furlans a laran a votâ ai 25 di Setembar pes elezions talianis, ma la impression vere par cui che al à a cûr i interès de nestre tiere e je che noaltris in cheste […] lei di plui +
(L)Int Autonomiste / Un popul cence plui vôs in cjapitulDree Valcic
✽✽ Nol è par fâmi i fats di chei altris, ancje se o sai benon che ae fin in ogni câs i efiets a saran deleteris ancje pai furlans, ma o crôt di interpretâ un sintiment slargjât e un dubi gjenerâl, domandantmi parcè che a àn fat colâ Draghi. No si trate, che al sedi clâr, […] lei di plui +
Feminis furlanis fuartis / Il percors internazionâl di ricercje di Michela Lupieri, curadore di events e mostris di artservizis di Erika Adami
E à progjetât “Ephemera”, il prin festival di culture imateriâl in Italie, che al va indevant in Setembar “Libars di scugnî lâ” al diseve il poete cjargnel Leo Zanier, e Michela Lupieri si ricognòs ta chês peraulis. «La mê vite e je simpri stade un lâ, tornâ e lâ di gnûf: di cuant che o […] lei di plui +
Furlans fûr dal ordenari / La storie di Piltrude, e di cemût che fasè cambiâ vite ai siei fîs Erfòn, Marc e AntoDiego Navarria
Cussì e fo implantade la Badie di Siest, une des plui innomenadis di chenti Cividât, 1380. Cul peçot imbombît di cere, Marie, zovine novizie tal munistîr di Sante Marie di Val, e free a fuart il marmul sculpît. Al è dut plen di ornaments fats di voluts di plantis, di motîfs vegjetâi e gjeometrics. E […] lei di plui +
Int di Cjargne / Alessandra Primus Referente de Cjargne dai scampanotadôrs furlansMarta Vezzi
Di cuant che e jere frute, Alessandra Primus e à vût simpri la passion pes cjampanis. “Finîti di servî messe, mi gjavavi daurman i vistîts di zagut e o levi sù di corse sul cjampanili. O disubidivi pre Attilio parcè che in chê volte il cjampanili nol jere a norme e al tocjave metii man […] lei di plui +
L’EDITORIÂL / LA PATRIE DAL FRIÛL AL SALON DAL LIBRI DI TURINWalter Tomada
Dai 19 ai 23 di Mai no steit a cirînus, noaltris de “Patrie”: no sarin in Friûl, ma inaltrò.◆ No, no lìn in esili. Pal moment, jessi “furlans che no si rindin” nol è ancjemò une colpe. Salacor lu deventarà, ma pal moment o podin jessi “libars di sielzi” di lâ in “mission”. Une mission […] lei di plui +

robotstxt: allowed

filter: keep


text:
MONOGRAFIC SU PRE BELINE: «Mandi, pre Toni»
Editoriâl. Di chi indevant e sarà une vore dure/Il testament spirtuâl di Pre Antoni Beline/Pre Antoni, un amì che nus mancje/Une inteligjence ecezionâl e un amôr deludût/Grazie pre Toni/Par Pre Antoni/Bibliografie/Corot par pre Toni/Simpri une rose frescje!/Come i prins e no glesie di secont ordin/Poissa Pre Antoni/Une comunitât plui puare/L’arc de vite/L’ultin libri di pre Toni/Il Friûl: sicu lis boris taponadis de cinise/Curtis e che si tocjin. Un ricuart/Tantis letaris.
*** Fracant su la cuviertute si scjame il pdf dal numar. Buine leture.


text:
#08 – Devantdaûr
Di tant si sintive di jessi fûr cul gamelot, al veve i pinsîrs ingredeâts, a moments libars, a moments impresonâts. Al lave a bocons pe vite cuntune spine, di divignince no cognossude, che lu becave ogni tant e che la sience no veve rivât a gjavâ vie. Si sintive un acuilon che al voleve disleâsi de cuarde, e nol rivave a bon. Strac di cjoli la aghe cul zei par ribaltâ la vicende al decidè di fâ chel viaç che i zirave tal cjâf di tant timp.
Cuant che lu veve discorût cui amîs cualchidun lu indreçà viers la Indie, salacor l´indianissim al sarès un portâl interessant dulà dâ une voglade. Ancjemò i vevin conseât di là in Lontan Orient dulà che la culture e je plui involuçade cul spirt, i disevin.
A dî il vêr nol veve masse pretesis sul dulà là, pûr sì, di fâ in mût di cjapâ moments par rifleti, par cjatâ la suaze de sô esistence, une sorte di belanç de vite che al ven fât cuant che il glimuç al è imbroiât. A chel pont si metè in vore savint che l´unic destin ciert che al veve al jere la introspezion.
Ae fin dai conts il viaç al durà cuasi plui di un an. Al incuintrà personaçs che nol veve mai pensât che a esistessin. Al partecipà a rituâi religjosis e pagans che i permeterin di rivà a viodi un cjapitul de sô vite che il cerviel, in cualchi mût, al veve blocât.
Di precîs al rivà a intraviodi il moment just dulà che al veve pardabon falât la vie, si inacuarzè che chê decision cjapade plui di trente agns indaûr e lave pardabon cuntri al so spirt. Cumò al scugnive tornà te beorcje e cjapâ la strade juste che chel viaç devantdaûr i veve palesât.
Al è cussì che al ribaltà la clessidre e al tacà il prin dì de sô gnove vite.
di ***
#1***


text:
La letare di Jacum
E je la prime di chel mac des siet letaris jentradis tal cjanul cristian. Ur disin “catolichis” parcè che, a diference des letaris di Pauli, no son distinadis a di une sengule comunitât o persone ma a ducj i cristians. Chest al è clâr te direzion di cheste letare: “Jacum, servidôr di Diu e dal Signôr Gjesù Crist, a lis dodis tribûs dispierdudis pal mont, salût”, (1,1). Si trate duncje di un scrit mandât a dut il popul di Diu dispierdût jenfri i paians come ch’a jerin par vieri lis tribûs di Israel.
La letare di Jacum le àn ritignude inspirade e canoniche dutis lis glesiis ancjemò dai prins secui. Dome tal sec. XVI, intant de riforme di Martin Lutâr, le àn considerade “une letare di stranc” (1522, Jentrade a la Bibie di Wittenberg). Cheste posizion di Lutâr si spieghe plui pensant a la barufe ch’al veve cuintri dai teolics che no leint la letare. Che di fat, in dì di vuê, dutis lis glesiis riformadis le acetin tal lôr cjanul.
L’impuartance di cheste vore e sta tal fat che le àn simpri ritignude di Jacum. Di fat l’autôr si presente tant che “Jacum, servidôr di Diu e dal Signôr Gjesù Crist”. Dai cuatri o cinc di lôr che tai tescj dal Gnûf Testament a àn chest non, chel che si met plui in lûs al è chel cognossût tant che “il fradi dal Signôr”. Nol è tal grop dai “Dodis” apuestui, ma al è une persone une vore impuartant te glesie di Gjerusalem, che le rêç infinamai al 62 d.d.C., cuant che i gjudeus lu copin. Cjalant però il nivel leterari de lenghe greche, i paragons tirâts fûr dal ambient elenistic e il fat che nol presente un rimpin cu la tradizion storiche di Gjesù di Nazaret, al ven di scrupulâ che, in realtât, la vore e je metude sot l’autoritât di Jacum, ma ch’e je stade componude di un cristian che no savìn il so non, “mestri” (3,1) dal prin secul, daspò dal 70. L’ambient di riunde, che si ripie a la tradizion palestinese di Jacum, al podarès jessi Gjerusalem o Antiochie di Sirie pes colegancis che cheste letare e à cul vanzeli di Matieu.
La “letare di Jacum” e à un implant leterari che si svicine plui a la predicje che no a di une vere letare. Il stamp al è chel de predicje in consuet tes sinagoghis o tal resonâ e tal cuistionâ de filosofie popolâr. Lis tematichis invezit a son chês de tradizion cristiane, in particolâr de dutrine sul batisim insedade su la tradizion bibliche profetiche e sapienziâl.
Par chel ch’al rivuarde il telâr, si pò dî che la suage di letare si cjatile dome te direzion e tai salûts. Il rest al è dut une racomandazion che no si slontane mai dai resonaments tradizionâi.
L’ordin de vore al pò sei chest:
1. Invît a viergisi a la peraule di Diu, il vanzeli, e a metile in pratiche (1,2-27);
2. Istruzion e racomandazion a cirî la fede ative, cjamade di buinis oparis, e la vere sapience (2,1-4,12);
3. Corezion pai siôrs e racomandazions pai cristians (4,13-5,20).
I distinataris di cheste letare a puedin jessi lis comunitâts cristianis ch’a vivin fûr de Palestine. Si trate di cristians de seconde gjenerazion, cuant che si presente za il pericul di une division jenfri la fede e la pratiche cristiane. Dentri des comunitâts si scomence a sintî cualchi rusin fra siôrs e puars, e ancje une sorte di delusion pal Signôr che s’intarde. A chescj cristians, Jacum ur propon un cristianesim vivarôs, cu la fonde te fede e te tradizion. Cheste fede e partìs di cuant che si viergisi a la “peraule di veretât”, ch’e je come une peraule “plantade” tai cûrs dai fedêi. E je cheste peraule la lidrîs de vere libertât. Ma par rivâ a di chel tant, la peraule dal vanzeli e à di jessi metude in vore cuntune pratiche di vite conforme. Une fede rude teorie, che no si viodile tes oparis di misericordie pai fradis, no pò salvânus, al bat Jacum. Chest progjet di vite cristiane al è la “vere sapience”, don di Diu, che lui lu dà a di chei che jal domandin cun fede e cence stufâsi. Al torne dispès, te letare di Jacum, il teme de preiere: si à di preâ par vinci la prove e par tignî dûr te fede. Sicheduncje la letare di Jacum e je un spieli de plui gjenuine tradizion cristiane e e pò fâur une vore di ben ancje a di chei che le lein in zornade di vuê.


text:
28 febbraio 2010
Ondefurlane a Telefriuli
Ma ancje Piero Cargnelutti, Isabel Grattoni, Enrico Turloni, Francesca Lionetti, Ferdinando Passone, Gigi Patruno e tantis altris vôs di Radio Onde Furlane.
Apontament aes 9 di sere di doman lunis prin di Març su Telefriuli.
27 febbraio 2010
Zornade furlane dai dirits 2010 - Programazion speciâl di Onde Furlane
Une programazion speciâl par fevelâ di dirits e dai 30 agns de Radio
Ai 27 di Fevrâr dal 1511 si invià il riviel plui grant de storie furlane. Dâts dongje in bandis di vuerilie, i contadins a derin l’assalt e a brusarin i cjistiei e i palaçs de nobiltât ator par dute la Patrie dal Friûl. La insurezion e fo scjafoiade intal sanc, ma e judà a infuartî la cussience des comunitâts rurâls furlanis che, contrari di ce che cualchidun al va dilunc a contâ, no jerin pipinots mugnestris tes mans dai sorestants di in chê volte, ma sogjets impegnâts intune lungje lote par difindi i lôr dirits. Par chest si à sielzût la date dai 27 di Fevrâr par celebrâ la Zornade Furlane dai Dirits.
Zaromai di un pôcs di agns, Radio Onde Furlane, cu la poie dal Comitât 482, e celebre cheste Zornade cuntune programazion speciâl che e à chê di stiçâ la riflession sui dirits dai furlans e su lis bataiis inviadis par difindiju. Cun di plui, ta chest 2010, pe ocasion dai 30 agns de emitente si varan ancje altris elements di novitât.
La jentrade de Zornade e sarà curade dal diretôr de Radio, Mauro Missana, e dal puartevôs dal Comitât 482, Carli Pup. Il president de cooperative editore di Onde Furlane, Paolo Cantarutti, al darà des anticipazions su lis iniziativis pai 30 agns de Radio.
Vie pe buinore si fasarà il pont sul stât dai dirits linguistics e nazionâi dai furlans e di chês altris comunitâts minorizadis dal Friûl in gracie des intervistis cun Donato Toffoli (Comitât Tecnic Sientific de ARLeF), Luigia Negro (presidente provinciâl de SKGZ) e Lucia Protto (presidente dal circul culturâl Schneider di Sauris).
La part de programazion dedicade ai aprofondiments storics e sarà organizade in trê moments diferents: une analisi de situazion socioeconomiche dal Friûl jenfri stât patriarcjin e dominazion veneziane (tant che fonde par capî i acjadiments dal 1511) cu la professore Donata Degrassi de Universitât di Triest; la riproposizion di cualchi riflession di Tito Maniacco, che nol è tant che nus à lassâts, sul riviel dal 1511, sul rivielisim e su la formazion di une cierte ideologjie furlane; e une leture storiche su la insurezion de Joibe Grasse e su lis sôs causis.
Vie pal dopodimisdì, invezit, a laran in onde i aprofondiments su dirits specifics. Ta cheste edizion de Zornade Furlane dai Dirits, chescj spazis a permetaran un confront tra il dì di vuê e il nestri passât resint. Cun di fat, in ocasion dai 30 agns di Radio Onde Furlane, si proponaran dai fruçons di trasmissions su chescj argoments ladis in onde su la emitente furlane tra i agns ’80 e i ’90. Chescj “piçui barcons sul passât” a permetaran di viodi trop e cemût che il Friûl al è cambiât inta chescj agns. A coordenâ chescj spazis a saran Mauro Missana, Piero Cargnelutti e Isabelle Grattoni cul jutori di diviers ospits: Marco Spizzamiglio (rapresentant storic dal antimilitarisim furlan) al fevelarà di servitûts militârs, Ferdinando Ceschia (segretari provinciâl de UIL) di lavôr, Giorgio Cavallo (president regjonâl di Legambiente) di ambient e di teritori, e Maria Carminati (CTS de ARLeF) di scuele.
Ai 27 di Fevrâr ancje la programazion musicâl di Onde Furlane e sarà speciâl cul miôr de musiche furlane e di altris nazionalitâts minorizadis, e cun trasmissions di pueste curadis di Matteo Bellotto e de cubie storiche Francis e Adrianus (Checo Tam e Adriano Moschioni).
Buine scolte e buine Zornade Furlane dai Dirits a ducj.
Il diretôr di Radio Onde Furlane
Mauro Missana
26 febbraio 2010
Zornade furlane dai dirits 2010 - Il comitât 482
Cualchidun al varà sintût alc in mert a la "Crudel Zobia Grassa", ma parcè "crudel"? Cheste e je la version viodude cul voli di chei che lis àn cjapadis, ven a stâi i nobii sorestants. A mi mi plâs di plui la version furlane "il riviel de Joibe Grasse" cuant che par une volte i Furlans a àn di "Vonde!" a cui che in chê volte che al tibiave il popul.
Chi us met il comunicât dal Comitât 482.
27 di Fevrâr: Zornade Furlane dai Dirits
Al è zaromai di un pôcs di agns che, ai 27 di Fevrâr, il Comitât 482 al celebre la Zornade Furlane dai Dirits. Chê date, di fat, e ricuarde la Joibe Grasse dal 1511 cuant che si impià il riviel popolâr plui grant inte storie dal Friûl: un episodi storic che, fûr di ciertis leturis stereotipadis che cualchidun al va dilunc a proponi, al mostre a clâr che lis comunitâts furlanis a jerin prontis a doprâ ogni mieç par difindi i lôr dirits.
Vuê, compagn di chê volte, si cjate simpri cui che al è pront a dineâ o a usurpâ chei dirits. Vuê, compagn di chê volte, al covente che i furlans a rivendichin i lôr dirits e a lotin par difindiju. Dut câs, tantis robis a son cambiadis, a tacâ dai sistemis par puartâ indenant la lote: îr cun ronceis, pichis e arcabûs; vuê cun mobilitazions democratichis, bataiis civîls e resistence no violente.
Il Comitât 482 al è nassût cun chê di difindi i dirits linguistics e nazionâi des diviersis comunitâts minorizadis dal Friûl e, duncje, al è propit su chest teren che o vin miôr movisi. Dut câs, chest nol vûl dî che dutis chês altris cuestions no nus tocjin. Par esempli, ancje in Friûl, i efiets de crisi economiche internazionâl a son denant dai voi di ducj. No podìn, duncje, no jessi dongje di chei che ta chescj mês a àn pierdût il lôr puest di vore e a chei che a son daûr a batisi par difindilu. Ce che nus cjate malfidents, invezit, al è cemût che la politiche regjonâl, une volte finide la crisi, al pâr che e ponti plui a tornâ a proponi un model di svilup compagn di chel di cumò, impen di imbastînt un alternatîf in stât di resisti miôr ai efiets des crisis finanziariis e economichis, e ancje ae concorince internazionâl. Cun di plui, o stimìn vergognôs il compuartament di cui che al profite des dificoltâts puartadis de crisi par meti sot atac o limitâ i dirits, sei intal mont dal lavôr che inaltrò. Al sarès miôr che lis autoritâts no cjapassin masse sot gjambe chês bandieris furlanis che plui di une volte i lavoradôrs a àn jevât intant des lôr mobilitazions…
Cuant che o fevelìn di model di svilup alternatîf, no pensìn dome al mont dal lavôr, ma ae societât interie. Cun di fat, al covente un sisteme di autoguvier reâl des comunitâts locâls che al sepi gjestî cun cussience lis risorsis umanis e naturâls che un teritori variât e complès tant che il Friûl al ufrìs e no fiscâlis pal interès di altris. Ce bisugne vino di eletrodots che a savoltin il teritori e che la lôr energjie i covente a altris? Ce nus servissie une linie feroviarie a alte velocitât che e sbreghe fûr la Basse e che no à nancje une fermade in Friûl? A son juste dôs des milante domandis che o varessin gust di fâi a chei che a imponin lis lôr sieltis a di une tiere e a di un popul che al pâr che nol vedi nancje il dirit di vierzi bocje. Tant di cjapiel, alore, denant des mobilitazions di chei furlans che a rivendichin il dirit di decidi dal lôr destin e dal avignî de tiere là che a vivin.
E ce dî po dai dirits linguistics dai furlans? La leç statâl 482/99 e à juste finît dîs agns e, se no si varan novitâts, in curt si cjatarìn al so funerâl. Cun di fat, al va dilunc il tai progressîf des risorsis che a coventin par metile in vore. Par dodis lenghis e par passe trê milions di citadins, intal 2010, no varìn nancje doi milions di euros. Forsit, inte Union Europeane, dome la Grecie e rive a fâ piês di cussì… E intant che i nestris politics a restin cidins, si sassine la 482, ven a dî la leç che e varès di meti in vore l’articul 6 de Costituzion de Republiche taliane! E in Regjon ce sucedial? La gnove leç sul furlan, la 29/07, e reste ferme e lis risorsis si sbassin. Partîts e politics si mandin di Erode a Pilât, e nissun di lôr al fâs pardabon alc par cambiâ cheste situazion. Al è pardabon dongje, aromai, il pericul di pierdi chel che si à rivât a otignî cun agns e agns di bataiis democratichis.
In Regjon e je stade fate buine ancje une leç sui dialets di çocje venite. Nus àn dite che e covente par difindi la diviersitât linguistiche de nestre tiere, ma ce difese puedie rivâ di cui che al cîr dal continui di sdrumâ jù lis politichis linguistichis che la leç za e previodarès? Aromai lu àn capît benon ducj chei che – come il Comitât 482 – al è di agns che si batin pai dirits linguistics dai furlans, dai slovens e dai todescs dal Friûl. O sperìn che un tant no ur tocji ancje a chei che – furlans o no – a doprin fevelis di stamp venit. E cemût dismenteâ rom e sinti che, in Friûl compagn che in Italie, no dome no si ju ten di minorance linguistiche, ma dispès si ju discrimine a palês?
Nol è chest l’avignî che o volìn pal Friûl e al è par chest che no restarìn a cjalâ dut chest in cidin. Pal rispiet che o puartìn pes bataiis e pai sacrificis dai nestris paris si refudìn di sbassâ il cjâf e o lin dilunc a rivendicâ i nestris dirits linguistics e nazionâi. Cussì, compagn dai nestris vons, o alcìn la bandiere dai dirits e dal autoguvier, par fâ sù un Friûl che al sedi Patrie di dirits par dutis e par ducj.
Udin, Fevrâr dal 2010
Il puartevôs dal Comitât 482
Carli Pup
23 febbraio 2010
Presentazion de Patrie a Ruvigne
L'apontament al è par joibe ai 25 di Fevrâr a lis 20.00 li dal Museu di Ruvigne in Vile
A intervignaran:
Gianni Pascoli, presentadôr de serade a non dal grup dai amîs de lenghe furlane
Dree Valcic, diretôr da "La Patrie dal Friûl"
Pre Tonin Cjapielâr, Dino Temil, Dree Venier e Christian Romanini, de redazion da "La Patrie dal Friûl"
Angelo Floramo, moderadôr de serade.
19 febbraio 2010
Consei comunâl
17 febbraio 2010
Si torne a cjaminâ
14 febbraio 2010
12 febbraio 2010
Tal segn di Gjone, a Aquilee
Tal segn di Gjone a Aquilee al fevelarà de ricjece pluralistiche de antighe glesie di Aquilee.
La serade e sarà introdusude di Angelo Vianello, president de associazion culturâl Gilberto Pressacco e intervents a saran di Remo Cacitti e Angelo Floramo.
Si tache aes 20.30 e par viodi dut il program, fracait chi.
11 febbraio 2010
Bon complean pre Antoni
Ta cheste zornade diviersis robis, che tancj a clamaressin coicidencis (ma cheste peraule no mi plâs masse...), mi puartin a rifleti e a ricuardâlu.
Ce aial lassât pre Antoni? Tant, par un Friûl che probabilmentri vuê al à tante dibisugne di int come lui, ma che compagns no si 'nt cjate cussì facil... (ma, no dut al è pierdût!)
Un Friûl che al va indevant plui par inerzie che par braure di jessi une tiere siore di un patrimoni inestimabil e che pluitost che alçâ il cjâf e pratindi il so, al è dispost a cori daûr cul cjapiel in man, simiotant chei altris... (ma, no dut al è pierdût!)
Un Friûl che al à dibisugne di un scufiot par sveâsi, parcè che durmint masse e cu la panze plene, tu coris il pericul di lassâti scjafoiâ di un rivoc. (ma, no dut al è pierdût!)
Auguris pre Antoni, e ancje se la situazion e podarès jessi miôr, o pensi, parcè che no dut al è pierdût, che tu nus disaressis "O salvarìn lis nestris animis cul tignî dûr" (Lc 21, 19) savint però ancje che si à "vê il coragjo di sunâlis, o disarès cun preference cuant che al coste di plui", come che al varès dit pre Checo Placerean.
10 febbraio 2010
Memorie infoibade
pre Antoni Beline, Cirint lis Olmis di Diu, ai 17 di Fevrâr dal 2007 (par lei dut, fracait chi)
Cun di plui us segnali ancje chest document dal scrit di une comission taliane-slovene che al fevele di chest argoment. Pecjât che, ancje se in Slovenie al è stât publicât dal Guvier, chi inmò no. Fracait chest link.Achì dut il pdf dal document.
09 febbraio 2010
Al è za passât un an...
08 febbraio 2010
Lenghis minoritariis e Europe
05 febbraio 2010
Auguris ancje a Rof
E il Friûl no dome i varès di fâ i auguris, ma ancje ringraziâle par dut ce che e à fat e e continue a fâ.
04 febbraio 2010
La "Spade" dal misteri
Al è dome un piçul misteri citadin che al zire par Udin...
Come che us vevi segnalât ancje jo, Frank Spada al è jessût cul so ultin libri.
Ma cheste no je la uniche novitât... di fat ator par Udin a son che si domandin: "cui isal?... cui no isal chel fantat che si viôt te foto in blanc&neri?".
Al somee che al sedi propit lui, cuant che al jere fantat... cualchi Carnavâl al è passât, plui di un e di doi...
Se mi domandassin a mi, o disarès che al è un blogarin simpatic che ogni tant al passe di ca e mi segnale i siei lavôrs: o ai lete cualchi conte, ma il so libri no inmò (e par chest i domandi scuse, ndr).
E o zontarès ancje che cumò o soi preocupât parcè che no sai se al tornarà a cjatâmi tant dispès, stant che ancje lui... al à screât il so blog (lait a viodi il link)!
Benvignût te blogosfere, Frank!


text:
1518
Acjadiments[cambie | modifiche il codiç]
- 18 di Avrîl bona Sforza al spose il Re Sigjsmont I e devente Regjne de Polonie
- Si scomence a doprâ il talar,monede di arint in Boemie
- Rafaêl al finis il ritrat dal pape Leon X , al fâs le Vision di Ezechiêl,Le Madone de Rose, l'Agnul Michêl al pare vie il diaul, al scomençe l' Autoritrat cul amî , le Fornarine e le Trasfigurazion.
- Tizian al piture le Sunte
- Johannes Trithemius al cree le Tabula Recta o taule di Vigénère.
- Bernardin Stagnino al publiche a Vignesie le Appelatio a Concilium ch'al restarâ le uniche opare di Lutero publicade in Italie.
Nassûs[cambie | modifiche il codiç]
- Bartolomiu Genga, architet talian († 1558)
- Leonardo Fioravanti, miedi († 1588)
- Tintoretto, pitôr


text:
Sinonimi e Contrari Friulani
in maniere autoritarie loc.
- [it. antidemocraticamente av.]
(derivât di 'antidemocratico')
- sinonims
- antidemocratichementri, assolutistichementri, autoritariementri, cun assolutisim, cun dispotisim, cun tiranie, dispotichementri, in maniere assolutistiche, in maniere dispotiche, in maniere tiraniche, in mût assolutistic, in mût dispotic, in mût tiranic, tiranichementri
- contraris
- cun democraticitât, cun democrazie, democratichementri, in maniere democratiche, in mût democratic
- [it. autoritariamente av.]
(derivât di 'autoritario')
- sinonims
- assolutistichementri, dispotichementri, imperiosementri, in maniere dispotiche, in maniere imperiose, in maniere perentorie, in maniere prepotente, in maniere tiraniche, in mût dispotic, in mût imperiôs, in mût perentori, in mût prepotent, in mût tiranic, perentioriementri, tiranichementri
- contraris
- cun democrazie, democratichementri, in maniere democratiche, in mût democratic
- [it. dispoticamente av.]
(derivât di 'dispotico')
- sinonims
- assolutistichementri, autoritariementri, dispotichementri, tiranichementri
- contraris
- cun democrazie, democratichementri, in maniere democratiche, in mût democratic
- [it. imperativamente av.]
(derivât di 'imperativo', cun fâ che al comande)
- sinonims
- autoritariementri, cun perentorietât, cun tiranie, dispotichementri, ditatorialmentri, imperativementri, imperiosementri, in maniere ditatoriâl, in maniere tiraniche, in mût ditatoriâl, in mût tiranic, perentoriementri, tiranichementri
- contraris
- bontadosementri, cun trancuilitât, in maniere bontadose, in maniere trancuile, in mût bontadôs, in mût trancuîl, trancuilementri
- [it. imperiosamente av.]
(derivât di 'imperioso')
- sinonims
- autoritariementri, cun dispotisim, cun tiranie, dispotichementri, ditatorialmentri, imperativementri, imperiosementri, in maniere dispotiche, in maniere ditatoriâl, in maniere tiraniche, in mût dispotic, in mût ditatoriâl, in mût tiranic, perentoriementri, tiranichementri
- [it. prepotentemente av.]
(derivât di 'prepotente', cun pretese e menace)
- sinonims
- arogantmentri, autoritariementri, cun dispotisim, cun tiranie, cun violence, di maleman, dispotichementri, in maniere dispotiche, in maniere tiraniche, in maniere violente, in mût dispotic, in mût tiranic, in mût violent, prepotentmentri, tiranichementri, violentementri
- contraris
- cortesementri, cun cortesie, cun debilece, cun timidece, cun zentilece, debilmentri, flapementri, in maniere cortese, in maniere debile, in maniere flape, in maniere timide, in maniere zentîl, in mût cortês, in mût debil, in mût flap, in mût timit, in mût zentîl, timidementri, zentilmentri
- [it. tirannicamente av.]
(derivât di 'tirannico')
- sinonims
- assolutistichementri, autoritariementri, cun prepotence, dispotichementri, in maniere prepotente, in mût prepotent, prepotentmentri, tiranichementri
- contraris
- cun democrazie, cun dolcece, cun moderazion, cun umanitât, democratichementri, dolcementri, in maniere democratiche, in maniere dolce, in maniere liberâl, in maniere moderade, in maniere umane, in mût democratic, in mût dolç, in mût liberâl, in mût moderât, in mût uman, liberalmentri, moderadementri, umanementri


text:
Dialet rosean
Il Rosean al è un dialet sloven che si fevele in Val Resie.
La valade e je isolade des altris zonis sclavis e e à simpri fat part de storie dal Friûl.
Il dialet al è une vore arcaic cun dentri cualchi element lessicâl carateristic dal furlan. Par chest un timp si diseve che a nol jere di origjin slovene ma che al vignive de Russie. Putrops linguiscj lu àn studiât e a disin che al è di sigûr un dialet sloven.
Chest pont di viste nol è però ben viodût de popolazion locâl, tant e je vere che pes scuelis elementârs e par l’asîl ducj i gjenitôrs a àn sielzût di fâ insegnâ il resian ma no il sloven leterari.


text:
Etar
L'etar (simbul ha) al è une unitât di misure de superficie, che e je uguâl a une aree di un cuadrât di 100 metris par bande. Al è un multipli de are.
L'etar nol fâ part dal SI, e al so puest al è doprât il metri par cuadri.
Ûs[cambie | modifiche il codiç]
Al è par solit doprât tal ambit urbanistic, forestâl e agricul par calcolâ la largjure dai teritoris.
Conversions[cambie | modifiche il codiç]
Sisteme metric[cambie | modifiche il codiç]
Un etar al è ecuivalent a:
- 100 aris
- 10.000 metri par cuadri
- 0,01 chilometri par cuadri
Sistemis internazionâi[cambie | modifiche il codiç]
Un etar al corispuint a:


text:
“No sta mostrati omenon cul bevi
Parcè che il vin a ‘nd à ruvinâts tancj…
Il vin, pai oms, al vâl compagn de vite,
ma dome se tu lu bevis te misure juste.
Ce vite ise mo chê di chel che i ven gjavât il vin?
Al è stât creât sul imprin par dâ ligrie.
Al è gjonde dal cûr e ligrie dal spirt
Il vin bevut tal moment just.
Bevi masse vin al cope il spirt
Al dismôf il convuls e al fâs colâ.”
Siracide 31,25-30
Al samee scrit îr, ma chest test al è dal 180 prin di Crist, parcè che la cuistion dal abûs di alcol e je vecje come il mont. In Italie il 69.7% de popolazion al dopre bevandis alcolichis ogni dì, ma in Friûl chiste percentuâl e je dal 73.7% (an 2005) e il 15% de popolazion al à problemis cul alcol e si son vudis 5964 muarts in 3 agns par malatiis leadis al alcol. Confrontantsi cu la Europe, in Italie e je plui basse la dose in dì, ma e je tant plui basse la etât che si scomence a bevi (Italie 12.2 agns vs 14.6 in Europe). Intai ultins agns, il consum dal vin al è costant, ma a son aumentâts, specie te zoventût, superalcolics, apetitîfs e bire. Come che e à evidenziât Elisa Simeoni di Gurize inta tesi di lauree dal titul “La culture dal risi e lis abitudins cul alcol in adolescence”, cumò al va di mode bevi tant tal fin setemane fint a sturdîsi (5-6 tacis propit par incjocâsi) par provâ plasê e gnovis emozions, par divertîsi, par dismenteâ i problemis.
L’ALCOL NOL E’ UN ALIMENT_ L’alcol al furnìs 7 caloriis par gram, plui des proteinis (4.5 caloriis) e mancul dai gras (9 caloriis). Al ven assorbît subit dal organisim, sin de bocje, ma al ven doprât dome par produzi calôr, che al ven dispierdût par colpe de contemporanie vasodilatazion de piel. L’alcol nol ven mai doprât par formâ muscui o altris tiessûts dal cuarp. Il 10% al ven eliminât cu lis urinis, ma il 90% al ven “lavorât” dal fiât. Dopo 12 oris al è ancjemò in circolazion il 30% dal alcol assorbît, e si à di spietâ 24 oris par che al sedi eliminât dut. L’alcol nol è duncje un aliment e il fiât al è chel che i tocje lavorâ di plui par eliminâlu.
L’ALCOL FASIAL BEN AL CÛR?_ E esist une impuartante produzion sientifiche che e considere une modeste assunzion di alcol come protetive dai events cardiovascolârs, invezit, l’abûs al compuarte un aument de mortalitât par cardiomiopatie, aritmiis e pression alte. Tant che si dîs che “l’alcol , doprât in maniere responsabile, al è un impuartant component de diete mediteranie” (Rimm EB, Am J Clin Nutr. 1995). Ma la cuestion e je leade a la cuantitât: moderât al significhe 30 gr di alcol in dì, ven a stâi 2 tais di vin in dì. Cence imbroiâ!
LA EUFORIE DAL VIN_ Te assunzion, la prime reazion e je di euforie e di pierdite di inibizions. Par cheste motivazion si dîs che il vin al jude lis personis timidis, al fâs vignî la ispirazion ai artiscj, al fâs sintî miôr. Dopo, cul aumentâ dal nivel tal sanc si deprimin lis funzions dal cerviel, e scomence la incordinazion, lis dificoltâts a fevelâ, iritazion e sium. Al pues puartâ al coma e a la muart se i nivei dal sanc a son masse alts.
Spes, di front ae dipendence dal alcol, si cjate une grande insicurece, une fuarte insodisfazion, isolament. Tai zovins e je ancje sensazion di sintîsi grancj, di sintîsi impuartants, come che se bevi tant al fos une sorte di rît di iniziazion pe etât adulte. In chestis situazions, e je dute la famee che e à di cambiâ par recuperâ dialic, fiducie e tornâ a costruî leams afetîfs.
L’alcol inteligjentMara Piccoli
“No sta mostrati omenon cul bevi


text:
infraròs Europe
visibil Europe
infraròs Italie dal Nord
visibil Italie dal Nord
vapôr di aghe Europe
vapôr di aghe Italie dal Nord
informazions
IMAGJINE DAL INFRARÒS – e fas viodi une stime de temperadure dal parsore dai nûi. I nûi plui bas, e duncje plui cjalts, e vegnin fas viodi cun colôrs plui clârs; chei plui alts, e duncje plui frêts, cun colôrs plui scûrs.
IMAGJINE DAL VISIBIL – e fas viodi le intensitât de radiazion solâr tes lungjecis d’onde visibilis al voli uman, che ven rifletude dai nûi viers il spazi. In chest cas i nûi plui clârs e son chei plui pençs.
IMAGJINE DAL VAPÔR DI AGHE – e fas viodi une stime di trop vapôr di aghe che al è te colone di atmosfere. Lis zonis plui claris e son chês cui valôr plui alts e vice versa.
IMAGJINE DAL VISIBIL – e fas viodi le intensitât de radiazion solâr tes lungjecis d’onde visibilis al voli uman, che ven rifletude dai nûi viers il spazi. In chest cas i nûi plui clârs e son chei plui pençs.
IMAGJINE DAL VAPÔR DI AGHE – e fas viodi une stime di trop vapôr di aghe che al è te colone di atmosfere. Lis zonis plui claris e son chês cui valôr plui alts e vice versa.


text:
La prime letare di Zuan
Tal cjanul cristian and è trê letaris cul non di Zuan. La prime ducj le tegnin par canoniche e je dan a Zuan ancjemò tal II secul. Di fat, te prime letare, si pò palpâ cheste colegance di lengaç e di temis carateristics dal cuart vanzeli. Però and è ancje cualchi diference a nivel di vocabolari e di implant teologjic. La strade plui sigure par disberdeâ chest cantin e je chê di dâi il scrit a di un cristian de scuele di Zuan, un om di une certe impuartance, che ta chês altris letaris si presente come il “predi”. Chest al cjate conferme za sul scjadê dal secont secul tal ambient efesin de Asie minôr (Papie di Gjerapoli). L’autôr al ripuarte la tradizion che si ripie al “dissepul”, la stesse dal cuart vanzeli. L’ambient ch’al è stât componût dut al pò jessi duncje la glesie di Efeso. Pal timp, si à di lâ a dopo dal vanzeli, tor la fin dal prin secul.
L’intent di cheste vore al è chel di rinfuarçâ la fede dai cristians midiant di une tradizion sigure che si riclame a Zuan. L’ocasion e je golose par meti in vuaite i cristians cuintri dai dissidents, che te letare a son clamâts i “anticriscj” (2,18). Si trate di cristians taiâts fûr de comunitât, ch’a dinein la realtât fisiche de umanitât di Gjesù, seben che lu acetin par Crist e par Fi di Diu. Cun chest implant, la sô muart in crôs pe remission dai pecjâts no vâl nuie. Come conseguence pratiche, i dissidents a tibiin il comandament di fonde dal amôr fra fradis. La letare duncje e je pluitost un test di dutrine ch’al dopre ce che si leve insegnant te tradizion cristiane.
Seont il mût di componi di Zuan, la vore si pò spartîle in trê grandis unitâts. Daspò dal sprolic, ch’al riclame chel dal cuart vanzeli, o vin chest ordin:
1. Diu al è lûs (1,5-2,28);
2. Vivi tant che fîs di Diu (2,29-4,6);
3. Diu al è amôr (4,7-5,13).
Si siere cuntune piçule racomandazion a preâ pai fradis ch’a sgarin e cuntun struc di dut ce ch’al è stât scrit (5,14-21).
La sostance de letare e je la comunion cun Diu che nus salve midiant di chê fede che nus e àn contade i testemonis storics de peraule di vite. La fede de tradizion e dîs che Gjesù al è il Crist e il Fi di Diu “vignût te cjar”, che nus salve midiant de sô muart. Chi si palese il grant amôr di Diu, che i fâs lûs a dute la vite dai oms. Diu al è lûs parcè che al è amôr. Cheste manifestazion storiche dal amôr di Diu e je la risultive e il spieli dal amôr cristian. Duncje la fede gjenuine, ch’e salve e ch’e ten adun fra di lôr e cun Diu i cristians, e je chê ch’e ricognòs Gjesù salvadôr e ch’e met in vore la buine gnove midiant di un amôr di fradis.


text:
Silvia, par onorȃ l’inovȃl dal Centenari de Vuere Grande dal 1915 al ’18, e veve puartȃt la sȏ classe di arlȇfs de Scuele Mezane a fȃ un percors sul teritori che al jere stȃt teatri di chȇ tragjedie.
E veve sintȗt contȃ in famee la storie dai nonos bis che a vevin combatȗt in chȇ vuere. Nono Pieri al jere lȃt soldȃt di chȇ altre bande, ven a stâi sot l’Imperi Austriac cuant che dut il Friȗl di soreli jevȃt al jere ancjemò sot chel domini.
Lui insiemi a altris doi fradis, di pȏc plui di vincj agns, a jerin stȃts mandȃts a combati in Galizie.
A vevin lassȃt a cjase lis feminis sposis cui frutins di tirȃ sù.
Di lȏr trȇ, dome il nono Pieri al jere tornȃt, i fradis Zuan e Rico a jerin dispierdȗts.
Pieri al jere stȃt ferȋt intune gjambe e par chel al çuetave e nol veve plui podȗt lȃ a lavorȃ tai cjamps come prime, ma si limitave a lȃ te stale a regolâ e curȃ i nemȃi.
La prime robe che al veve fat e jere di pensȃ a lis zovinis veduis dai fradis, lis veve clamadis a vivi cun lȏr tal grant cjasȃl cui frutins che al veve tirȃt sù fasint di pari a ducj, sȋs di plui dai cuatri che al veve za lui. Cheste e jere la storie dal nono Pieri che al veve combatȗt sot l’Imperi Asburgjic, tornȃt ferȋt e cence medais.
Divierse e jere la storie dal nono Medeo che invezit, furlan de Basse di là da la aghe, za sot de Italie, al veve cjapȃt la cartuline di lȃ soldȃt tant che al studiave a Padue.
Dopo vȇ passȃt il cors di adestrament lu vevin mandȃt su la Plȃf là che e jere la ofensive che e varès puartȃt i Talians fin a Triest. Di li e jere scomençade la bataie plui dure cuintri un nemì che al stentave a cedi, ma za scunȋt di fam e malatiis. Dal ’17 al ’18 Medeo si veve fat onȏr pal so coragjo, simpri in prime linee. Duncje al veve vȗt onȏr e decorazions insiemi a lis feridis.
La coriere ju puartave fin a Sante Marie la Lungje intune biele zornade di Jugn, a jerin lis ultimis setemanis di scuele prin des vacancis.
Silvia no voleve contȃur la storie de vuere ma la storie de int che e veve patȋt la vuere. Testemoneancis vivudis de int partint dal bas. Sul front dal Lusinç e restave dome ruine, massacrȃt di lunc e par traviers, dopo chei trȇ agns di plomp che a vevin lassȃt dulintor dome dolȏr e distruzion. I cadavars dai muarts si contavin a miȃrs in muel tal pantan des trinceis.
Dopo une soste a Sante Marie La Lungje la coriere e veve proseguȋt viers Gardiscje dal Lusinç, sul puint di Sagrȃt passant sul flum indarintȃt di lȗs, par rivȃ a Redipulie. La grande scjalinade di marmul blanc e incuteve rispiet e ducj a lavin a lei i nons dai zovins soldȃts che là a vevin lassȃt il sium di une vite crevade. Alore Silvia si rivolzeve ai siei arlȇfs.
“Us doi un compit par doman. Di scrivi alc su cheste zornade par memoreȃ la Vuere Grande, ce che us à lassȃt cheste visite sui lȗcs de memorie. O podȇs scrivi un teme, une riflession, ma ancje se o volȇs fȃ un disegn.” Tal doman durant la lezion Silvia e veve ritirȃt i lavȏrs dai arlȇfs.
Ducj a vevin scrit alc e dome un al veve fat un disegn.
Il disegn al presentave un cjamp di forment cun tancj papavars ros e barburicis, i colȏrs a risaltavin tal aur dal forment. Michele i diseve che passant cu la coriere al jere stȃt colpȋt de imagjin dal cjamp e lu veve fotografȃt cul telefonin e dopo a cjase al veve fat il disegn.
Silvia alore i domandave cuȃl che al jere il messaç.
Michele i rispuindeve cussì: “Il ros dai papavars al è il sanc des feridis, lis barburicis a son lis lagrimis e il forment al è la vite”.
di Egle Taverna


text:
Il strument informatic Lenghis Ladint Laboratori di didatiche (lenghis.me) al è stât potenziât e insiorât di contignûts. Al è disponibil in forme gratuite e al da ae didatiche de lenghe furlane, taliane e inglese, une vore di potenzialitâts intune prospetive plurilinguistiche. Dentri di Lenghis, finanziât de ARLeF e realizât dal Claap – Centri di Linguistiche Aplicade “Agnul Pitane”, a son a disposizion i sussidiaris digjitâi che a integnin il prin cicli de scuele primarie pe aree linguistiche e chê di matematiche e di siencis, simpri inzornât cun gnovis unitâts di aprendiment.
I insegnants des Scuelis primariis dal Friûl a puedin cumò partecipâ a un cors di formazion e di sperimentazion online dal titul “L’ûs de biblioteche didatiche digjitâl di Lenghis Ladint a scuele” par cognossi miôr dutis lis potenzialitâts di chest strument.
Il cors si fasarà su la plateforme GoToMeeting:
Miercus ai 17 di Novembar dal 2021, des 17.00 aes 18.30
Miercus ai 24 di Novembar dal 2021, des 17.00 aes 18.30
Miercus il 1n di Dicembar dal 2021, des 17.00 aes 18.30
I prins doi incuintris a mostraran, ancje midiant di simulazions, cemût doprâ i sussidiaris de Biblioteche di Lenghis par percors didatics su argoments di nature leterarie e di nature sientifiche. Il tierç incuintri, al sarà un Focus group, cul intindiment di inviâ un confront su lis esperiencis di ûs di Lenghis-Ladint.
I incuintris a saran tignûts dal prof. Adrian Cescje, cu la colaborazion di membris de Comission Didatiche Lenghis – Ladint.
La iscrizion e va fate dentri di miercus ai 10 di Novembar a chest colegament dal Ufici scolastic regjonâl (dopo vê fate la iscrizion, al partecipant i vignarà mandât il link par acedi ai incuintris).
A chei che a parteciparan ai trê apontaments dal cors, ur vignarà dât un atestât di frecuence.
Par altris informazions si pues mandâ une e-mail a scuele@sportelfurlan.eu
Discjame il program detaiât dal cors e la locandine


text:
Mandi nono!
Mandi frute! Ti disturbio? Stâstu cjalant une robe par television?
No sta preocupâti, nono, ven! O met in polse e o voi indevant une altre volte.
Ah, ise une robe regjistrade? Âstu la cassete?
No, nono! No si doprin plui lis cassetis. No ai nancje il videoregjistradôr! Robe passade.
Usti, e cemût fâstu, alore, a meti in polse la television?
No stoi cjalant la television normâl, nono: al è un canâl in streaming.
Plui che striimi, mi somee un striament! Robe di no crodi. Un film che ti spiete intant che tu fasis altris robis.
No dome un film, nono: tu puedis sielzi ce che tu âs voie e viodilu. Cjale chi: films, telefilms, musiche.
Cence cassetis?
Cence cassetis.
Ma cemût fasial?
E je une trasmission fate midiant di internet. “Stream” al vûl dî flum, corint. Come un flum, la rêt e puarte i dâts e il computer ju lei.
E il film ti rive tal flum?
Te rêt. Tu frachis un boton e al partìs il video, on demand.
Cun la onde a man? Tal flum? E dopo tu lu pescjis cu la rêt? No mi somee une robe masse tecnologjiche.
Ma no, nono, no la “onde a man”: on demand. Al vûl dî che cuant che tu domandis tu lu âs. Pecjât che vuê la rêt no va tant e si ferme la trasmission.
Âstu di clamâ cualchidun a meti a puest la antene sul cuviert?
Ma ti ai a pene dite, nono: nuie antenis, dome rêt!
Ah, juste. Sarà mighe masse cjalt, alore? Pocje ploie?
Ce jentrial il cjalt, cumò?
Se il flum al va in secje, cemût fâstu a movi la onde a man e puartâ il film?
Ma il flum al è dome une metafore, par dî che i dâts a corin un daûr di chel altri. Duncje “stream”, e “streaming”. Ma i dâts a corin tai fii.
Cence ondis a man?
Cence ondis. Dome “on demand”: daûr la domande.
Ma! Tal flum almancul il film al podeve lâ in barcje, ma tai fîi cemût fasial a movisi? Lassimi il gno telecomant, frute, che jo di chest striament no ai voie di savênt nuie.
✒ Bete Di Spere
Apontaments / La Patrie dal Friûl e presente il libri di Diego NavarriaRedazion
Joibe ai 13 di Otubar aes 6 sore sere (18:00) te Librarie Tarantola di Vie Vittorio Veneto 20 a Udin“ Patriarcjis tal cûr de Europe”. Contis curtis e curiosis che a piturin cun snait lis figuris plui simbolichis de autonomie e de identitât de Patrie dal Friûl: i patriarcjis di Aquilee. A intervegnin: Piero Mauro […] lei di plui +
L’EDITORIÂL / Elezions: cui che le conte e cui che nol conteWalter Tomada
Lis elezions a son simpri plui dongje, ma il Parlament di Rome nol è mai stât cussì lontan dal Friûl. I furlans a laran a votâ ai 25 di Setembar pes elezions talianis, ma la impression vere par cui che al à a cûr i interès de nestre tiere e je che noaltris in cheste […] lei di plui +
(L)Int Autonomiste / Un popul cence plui vôs in cjapitulDree Valcic
✽✽ Nol è par fâmi i fats di chei altris, ancje se o sai benon che ae fin in ogni câs i efiets a saran deleteris ancje pai furlans, ma o crôt di interpretâ un sintiment slargjât e un dubi gjenerâl, domandantmi parcè che a àn fat colâ Draghi. No si trate, che al sedi clâr, […] lei di plui +
Feminis furlanis fuartis / Il percors internazionâl di ricercje di Michela Lupieri, curadore di events e mostris di artservizis di Erika Adami
E à progjetât “Ephemera”, il prin festival di culture imateriâl in Italie, che al va indevant in Setembar “Libars di scugnî lâ” al diseve il poete cjargnel Leo Zanier, e Michela Lupieri si ricognòs ta chês peraulis. «La mê vite e je simpri stade un lâ, tornâ e lâ di gnûf: di cuant che o […] lei di plui +
Furlans fûr dal ordenari / La storie di Piltrude, e di cemût che fasè cambiâ vite ai siei fîs Erfòn, Marc e AntoDiego Navarria
Cussì e fo implantade la Badie di Siest, une des plui innomenadis di chenti Cividât, 1380. Cul peçot imbombît di cere, Marie, zovine novizie tal munistîr di Sante Marie di Val, e free a fuart il marmul sculpît. Al è dut plen di ornaments fats di voluts di plantis, di motîfs vegjetâi e gjeometrics. E […] lei di plui +
Int di Cjargne / Alessandra Primus Referente de Cjargne dai scampanotadôrs furlansMarta Vezzi
Di cuant che e jere frute, Alessandra Primus e à vût simpri la passion pes cjampanis. “Finîti di servî messe, mi gjavavi daurman i vistîts di zagut e o levi sù di corse sul cjampanili. O disubidivi pre Attilio parcè che in chê volte il cjampanili nol jere a norme e al tocjave metii man […] lei di plui +


text:
Un delit scuasi perfet
Il fat che la femine cjatade a fos stade copade, no si podeve meti in dubi. No si podeve meti in dubi nancje il fat che il curtìs insanganât cjatât dongje il so cuarp al fos la arme dal delit. E nancje il fat che la femine a fos parone di mieze citât, no si podeve meti in dubi.
Ma une robe strambe a jere in chest delit: la stanzie sierade par dentri, come che par dentri a jere la clâf, ancjemò pontade te sieradure. Il sassin nol podeve scjampâ dal barcon, unic passaç, stant che al veve une gridele di fier. Cun di plui, ancje chel al jere sierât, cuntun clostri vecjo e rusin, forsit mai doprât.
Un mobil bas e une scrivanie a jemplavin chê piçule stanzie dal decim plan dal condomini, ancje chel di proprietât da femine muarte.
E sanc par tiere.
L’ispetôr Toful al cjaminave gnervôs intal so ufici, spietant che Cartiz al vierzès la bocje par dî alc. E alc al fo dit.
– E cussì o vês scugnût butâ jù la puarte? – Al veve scomençât Cartiz.
Toful al saveve di vêlu za dit plui voltis.
– No si podeve fâ altri. Al è dificil pensâ che la siore Ester si sedi copade. Il curtìs al jere masse lontan. Ma no cjati altre spiegazion. O vin savût che a jere plene di debits e che a stave licenziant i siei colaboradôrs, comprendût Marie, la sô governante…
– Ah, eco… La sô governante… Je stade jê a clamâus?
– Marie à telefonât dute preocupade. La puarte a jere sierade. A veve clamât la sô parone plui voltis, ma cence vê rispueste. Cjalant ta buse da sieradure, nus à dit che la clâf a jere par dentri. Cuant che o sin rivâts, ancje nô o vin clamât. Nissun al rispuindeve e cussì o vin butât jù la puarte. – L’ispetôr Toful al contave i fats cun precision.
– Une volte dentri, o vin viodût la siore Ester intun lâc di sanc. In bande un curtìs sanganât. A Marie, che a jere daûr di nô, a je vignût fastidi e a je colade par tiere.
– E la clâf? – Cartiz si jere alçât in pins, iluminât.
– A jere par tiere, in bande, dongje da puarte sbregade. – Al veve rispuindût Toful.
– Un delit scuasi perfet! Cuant che o vês butât jù la puarte, nissun si è inacuart che Marie, prin di fâ fente di vê fastidi, a molave par tiere la clâf che a veve inte sachete, la sole clâf che a jere stade doprade par sierâ la puarte, po dopo che jê a veve sassinât la sô parone.
di Massim Furlan


text:
Il nivel
di Antonio de Curtis
Poesia speditaci il 15/10/2009 10:50:15 in SALUTI da “ammiratore di Totò”
Duc’ i ains, ai dói di Novembar, a é l’usance
pai muárts di lá in cimitiéri,
ognidun al á di fále cheste creance,
ognidun al á di vélu chest pinsíir.
Duc’ i ains, juste in cheste dí,
di cheste grame, maluserióse ricurince,
ancje ió vói lá, e di flóors furnís
la colombarie marmuline di agne Catine.
Chest an mi é tocjade une venture,
daspó di vé compíit il gram onóor,
(mari mé, se j pensi sóre, cetante póre !)
ma subít daúur o ái cjapáat cúur
Al é chest il fat, stáimi a scoltá:
di bot a ére l’óre che ‘a siaravin:
ió éri biél ch’o lavi fúur cu la pachée,
dánt di vóli a di qualchi sapulture.
" Culí al duáar in páas il nóbil marchées
sióor di Ruví e di Belún,
ardimentóos eroi di mil imprésis
muárt ai undis di Mai dal Trenteun".
La stéme cu la corone insomp di dut,
sot di une cróos di lampadinis..
Tre macs di rósis, une liste di corót,
cjandélis, cjandelots e síis lumíns.
Juste ret de tombe di chest sióor,
a ére un’altre tombe piçulute,
bandonade e cence nancje un flóor.
Par segnáal, dóme une crosute,
e in somp ae cróos apéne si leéve:
" Méni Zannier scovaçín".
Cjalánle, ce dúul ch’al mi faséve
chest muart cence nancje un lumín !
Chéste a é la vite! tal mió cjáaf pensavi-
Cúi al á vúut cetant, e cúi al nol á nuje !
Chel biáat om, marimé, cúi sá s’al si spietave
che ancje in chel átri mónt al ére peçotóos?
Biél ch’o filavi sóre chest pinsíir,
a ére dibót zá fate mieze gnót,
sói restáat siaráat dentri presoníir,
muart di póre denant dai cjandelóts.
Dut a cólp, ce viódio di lontan ?
Dóos ómbris fáasi dongje de mé bande.
O ai pensáat: chest fat al mi páar stramp.
Sóio dismót, duármio, o çavariéio ?
Ce fantasie, al ére il marchées
Cun cane, caramele e gaban,
chel atri daúur di lui, un brut argagn:
dut ch’al puçave e cun t’une scóve in man.
Chel di sigúur al é sióor Méni.
il biáat muárt, il scovaçín.
Dentri chest fati ió no vióot cláar:
sono muárts o si ritirino cumó ?
Podévin jéssi di mé distants ‘ne spane,
quan’ che il marchées al si á fermáat di cólp,
al si á voltáat e cu la pachée, cujét cujét,
al á dit a sióor Meni: " Fantát !
di vó orés savé, víil carogne,
cun cuáal ardí e cemúut ch’o vées olsáat
di fáus soterá, par mé vergogne,
dongje di mé, ch’o sói blasonáat ?
La caste a é la caste, e si á di rispietále,
ma vó o vées piardúut il séns e la misure.
Il vuéstri cadavar al oléve sí puartáat sót,
ma soteráat in mieç da lis scovaçis !
Ancjemó plui sapuartá no pués
Il tuf de vuéstre vicinance.
Bisugne doncje ch’o ciríis ‘ne buse
Tra i vuéstri páars, fra la vuéstre gjarnazie".
"Sióor marchées, no é colpe mé,
ió no us varés fat chest tuart;
a é stade la mé fémine a fá cheste falópe,
ió ce podévio fá, s’o éri muart ?
Se ió fos víif, us farés contént,
la cassute cjolarés cui miei quatri ués,
e daúurman, cjale, in chest moment,
o larés dentri in t’une atre buse".
" E ce spietistu, cragnóos di un malcreáat,
che la mé rabie a vadi fúur dai semenáats ?
Se ió no fos nassúut un tituláat
Bielzá di man ae violence ‘o varés dáat ! "
"Fámi viódi, dáj di man a ‘ste violénce
Pardabón, marchées, mi sói stufáat,
a sintíti té; e s’o piart la pazienze,
mi dismenti ch’o soi muart e a son maçadis!
Ma cui cródistu di jessi, ... un diu ?
Ca dentri, no astu capíit ch’o sin compains ?...
...Tu sées muart tu e ancje iç soi muart.
Ognidun tanche chel atri al é táal e cuáal.
"Cragnóos di un purcít! ...Cemúut ti permetistu
di paragonáti a mé, ch’o ai vúut nadái
innomenáats, ‘ne vóre nóbii e perfets,
di fá invidie ai princips reái ? "
" Ma ce Nadáál, Pasche e Pifaníe !
Vuelistu métiti tal cjáaf, in tal çurviél,
che tu sées imó maláat di fantasie ?...
Sástu ce ch’a é la muart ? ..al é un nivel.
Un re, un magjstráat, un grand om
Passant par chest cancel ‘a jan fat pónt
Ch’a jan pierdúut dut, la vite e ancje il non,
no astu fat ancjemó no chest cont ?
Dóncje, scóltimi mé, no stá fá il ristíif,
sapuartimi cá dongje, ce ch’al t’impuarte ?
Lis pajaçadis lis fasin dóme i víis,
nó o sin sérios, ‘o partignin ai muarts !"
traduzione in dialetto fiulano di Manlio Marcos da Pordenone
introdotta da “ammiratore di Totò”


text:
Partide: lis basis
Cjatâ la juste formazion e je une de plui grandis sfidis di Hattrick. In chest e tai altris cjapitui de partide o viodarìn cemût che lis abilitâts dai zuiadôrs a influencin la partide. Chest cjapitul ti darà lis basis, le robis plui impuartantis di savê.
Lis basis de simulazion des partidis
In ogni timp di zûc a vegnin creâts un ciert numar di azions di atac, e il centricjamp al decît cuale scuadre a vuadagnarà l'atac. La scuadre cul centricjamp plui fuart (la scuadre cun plui possès di bale) e à plui pussibilitâts di ve un numar di atacs plui alt.
Cuant che une scuadre a vuadagne un atac, al ven decidût il tip di atac. I atacs base a son: atac bande diestre, atac de bande çampe, atac al centri e tîrs plaçâts (punizions e rigôrs). Il setôr di atac de scuadre che atache al cirarà di bati il setôr de difese corispondent de scuadre che difint.
I atacs di base
In ogni partide al salte fûr un ciert numar di atacs di base (come spiegât chi parsore). Cualchidun di chescj atacs al è viert e al pues sedi concuistât di dutis dôs lis scuadris, e cualchidun al è esclusîf par une des dôs scuadris.
Al è il centricjamp a decidi a cui assegnâ un atac viert. I atacs esclusîfs e funzion su par ju te stesse maniere, ma cuntune ecezion: se il to centricjamp al 'vinç' un dai atacs esclusîfs dal to aversari, chest al vegnarà fermât, ma no ti vegnarà assegnât. No tu puedis concuistâ lis ocasions esclusivis dal to aversari (e lui nol pues concuistâ lis tôs)
La maiôr part a vegnin ripuartâts te cronache de partide, ma chei mancul impuartants, che no puartin a ocasions di gol, no vegnin ripuartâts.
Tu podaressis vuadagnâ ancje atacs adizionâi dai "Events speciâi" e dai cuintripîts. Chescj atacs adizionâi a vegnin descrits tai altris cjapitui su la partide.
Vantaç pe scuadre di cjase.
La scuadre di cjase e je judade dai tifôs. Normalmentri tu varàs une percentuâl di possès plui alte in cjase che no fûr.
Cuant che dutis dôs lis scuadris a son de stesse regjon, la partide e ven tratade come se a fos un derby. In chest câs la scuadre di cjase e à instès il vantaç di zuiâ in cjase, ma ancje l'aversari al vuadagne un ciert vantaç che al vâl su par ju la metât di chel de scuadre di cjase. Se la partide a ven zuiade in cjamp neutri, nissune des scuadris a cjape un vantaç, ancje se une des dôs scuadris e jê de stesse regjon dal cjamp neutrâl.
Psicologjie e mentalitât dal alenadôr
Il spirit di scuadre, la fidance e la ande de scuadre a influencin lis prestazions de scuadre. Tu puedis lei di plui su chest argoment tal cjapitul "Psicologjie"
Ancje la mentalitât dal alenadôr (ofensîf, difensîf o neutri) e fâ la sô part. Lei di plui su chest argoment tal cjapitul "L'Alenadôr".
Lis valutazions a son il fatôr di tignî a ments
A la fin di une partide, tu cjatarâs lis valutazions par ogni part de formazion. Chestis valutazions ti fasin viodi cemût che lis varis parts de tô scuadre si son compuartadis vie pe partide. Chestis valutazions a vegnin usadis ancje par calcolâ il risultât finâl de partide.
Lis denominazions de valutazion te partide (la scjale che vâ di inesistent a divin) a son dividudis in cuatri sot-nivei: une vore bas, bas, alt, une vore alt. In chest mût al è plui facil savê trop buine che je la to valutazion jenfri un ciert pâs. Par esempli "Bon une vore alt" al è pôc pies di "ecelent une vore bas", ma une vore miôr di "passabil une vore bas".
Valutazion in stelis
Dopo une partide i tiei zuiadôrs a ricevin une valutazion in stelis de lôr prestazion te partide. Plui stelis a cjapin, miôr e je stade la prestazion.
Ten di ments che la valutazion in stelis a valute dome la prestazion individuâl di un zuiadôr intune particolâr posizion e e je utile par confrontâ diviers zuiadôrs che zuin te stesse posizion. Nol è il mût ideâl par valutâ la fuarce di une scuadre. Par savê la prestazion di dute la scuadre (e confrontale cun altris scuadris), cjale la agjine de valutazions de scuadre.
Ten di ments che i efiets de scuadre (par esempli, la pierdite di contribût par plui di un zuiadôr in posizion centrâl. Viôt il cjapitul su lis basis de formazion) no si viodin te valutazion a stelutis.
Un câs normâl
Par fale semplice il stât dal centricjamp al decît tropis oportunitâts la tô scuadre e crearà vie pe partide. Lis altris parts de scuadre e decidin lis pussibilitâts che i atacs e puartedin al gol
Cheste tabele ti judarà cuant che tu âs di sielzi i 11 di meti in cjamp. Ten a ments che e je dome une aprosimazion.
Cualchi nivel di abilitât prossim al podarès indicâ dome piçulis diferencis di prestazion, par altris invezit la diference e podarès sedi plui grande. Par di plui, i ordins individuâi o lis pierditis di contribût par doi o plui zuiadôrs intune posizion centrâl (cjale il cjapitul precedent) no son cjapâts in considerazion.


text:
«La peraule clâf e je convivi par mês cul virus e rispietâ in maniere individuâl lis regulis par no infetâsi. Intal timp, o varìn plui cognossincis su cemût che si difont il Sars-CoV-2, plui farmacs e plui struments di diagnosi, ma lu batarìn dome cu la imunitât di trop dade de vacine, ma che no rivarà prime de fin dal an». Peraule dal professôr Silvio Brusaferro. Furlan di Udin, al è il president dal Istitût Superiôr di Sanitât e al è sot a frontâ chê pandemie che e sesele miârs di vitimis e che e je daûr a meti in zenoglon la economie globâl.
I talians a àn imparât a cognossilu intes conferencis stampe cul boletin zornalîr su la infezion. Numars che a son vitis crevadis, mapis, grafics, indicazions par difindisi. «Dismenteìnsi di stradis e di mieçs publics folcjâts. Cumò o vin di frontâ une fase delicade e dificile che e je chê di cambiâ un pôc lis nestris vitis e, cun cautele, un pas daûr chel altri, di provâ a tornâ a partî», al sclarìs. O ben, cjatâ un mût par convivi cun cheste infezion, fasint in mût che e ziri il mancul pussibil.
Brusaferro al è rivât a Rome intal Zenâr dal 2019, nomenât Comissari straordenari dal Istitût. Vuê al è president e al fâs part ancje dal Comitât tecnic sientific. Il Guvier si è rimetût a lui par cirî di frontâ la emergjence. Maridât cun Gianna, dôs fiis, catolic di centriçampe, «al è un grant lavoradôr, cuntune capacitât organizative straordenarie» a disin di lui tra lis corsiis dal ospedâl di Udin.
Professôr di igjiene e medisine preventive, intai agns 90 diretôr dal ospedâl di Glemone, un pît in Friûl e chel altri intal mont cun incarghis internazionâls, al è stât dopo diretôr dal Dipartiment de aree mediche de Universitât dal Friûl e de gjestion dal pericul clinic de Aziende sanitarie universitarie integrade de capitâl furlane. Cundut de incarghe nazionâl a Rome, nol à mai molât di tornâ ducj i fin di setemane in Friûl: tra lis sôs monts amadis, sal visin ancjemò «rivâ a pît cul so russacut su pes spalis, une persone semplice e pulide». A sperin di tornâlu a viodi in curt, parcè che al volarès dî vê cjatade une soluzion ae pandemie. ❚


text:
#15 – Tormenton estîf
“Stasera mi butto” al berlave Rocky Roberts tal juke-box sul puarti di grisiolis de splaze e lui, sentât sul muret in face al mâr, i veve domandât sot vôs:
– Vuelistu jessi la mê morose?
– No sai – i veve rispuindût jê.
No saveve nancje jê ce che no saveve: e veve dome cuindis agns e chê e jere la prime volte vie di cjase di bessole cu la sô amie un pôc plui dispatussade di etât.
Une vacance meretade dopo tant studiâ: jù pal dì distirade sul savalon a bronzeâsi, a scrivi “T’amo sulla sabbia”, a svuacarâ te aghe, a ridi par nuie e tabaiâ di monadis.
E simpri cun lui a puartade di vôs e di zûcs su la rasule.
E la sere? Ah, la sere, la amie si le mocave cun chel di turni e il soreli, ros di vergogne par no podê fermâ il timp, al jentrave tal mâr e che maravee e gjavave il respîr: lis lôr mans si cirivin e il cûr al dave di mat.
Dopo il bagn di miezegnot, la lune e slusive cussì sflandorose che nol jere mai scûr avonde par robâsi in pâs une bussade o il sgrisul di une cjarece su la piel tirade dal sâl.
I moments biei, si sa, a fasin passâ il timp ae svelte.
Al podeve ben Riccardo Del Turco cjantâ sul puarti “Luglio, col bene che ti voglio, vedrai non finirà”; si svicinave la ore di saludâsi.
Prin di partî, lui i veve metût in man un pacut:
– Al è par te – i veve dit – Jo il mês cu ven o voi soldât, ma dopo o tornarai a cirîti. Vuelistu restâ la mê morose?
– Sì – i veve rispuindût jê.
Po, cence spietâ altri, e veve sbregât la cjarte; il pacut al involuçave il disc di Jimmy Fontana cu la cjançon che lui al veve metût tal jukebox ogni sante dì: “Pensiamoci ogni sera al tramontar del sole, sarà l’appuntamento che uniti ci terrà”. Cumò e saveve parcè.
Saressial tornât pardabon a cirîle?
– Po, cuietiti – le veve ridude la sô amie.
E invezit dopo cincuante agns chel disc al sune ancjemò a ogni aniversari; al sgrasaie un pôc tal vecjo zirediscs, ma istès, ta chê dade di timp, il sofà al devente muret in face al mâr e la lampade dal tinel une lune sflandorose dome par lôr doi.
di ***
#1***


text:
La filosofie dal progjet e va in direzion contrarie
ae viticulture industriâl che e sta cjapant pît in Friûl
cun risits e Prosec
A son diviersis manieris di fâ bêçs fasint vin in Italie. Une e je chê di fâ tancj ma tancj bêçs, come Gianni Zonin: vâl a dî deventâ il prin produtôr di vin dal paîs cun vignâi e tignudis pe “eno-ospitalitât” ator pe Italie e in Americhe (in Friûl la Ca’ Bolani a Aquilee). E in plui, par aumentâ il vuadagn, fâ il president de Bancje Popolâr di Vicence, gjavantsi un tic prime dal crac (e dopo de ispezion de Bancje centrâl europeane) e intestant, par sigurece, bens e tignudis ae femine e ai fîs.
Une altre maniere e je chê di fâ une vore mancul bêçs, ma avonde di mantignî la famee, fasint un prodot di ponte dal marcjât e vint la cussience nete di fâ ben, par se, pe comunitât e pal ambient. E je la strade sielzude di Lorenzo Mocchiutti e di Federica Magrini dai Vignai da Duline, a Vilegnove dal Judri, une aziende vitivinicule biologjiche nassude une vore in piçul tal 1997 e cressude tai agns in cualitât plui che in dimension, vuadagnantsi un marcjât internazionâl e la stime di passionâts di vin ator pal mont. Cumò i ospits internazionâi a son numerôs, parcè che la aziende e à figurât tal numar di Avrîl di Condé Nast Traveler, la riviste di viaçs de Condé Nast, la cjase editore americane che e publiche Vogue, Vanity Fair e il New Yorker. L’articul al è rivât par câs: il gjornalist al jere lât a gustâ tal ristorant di Antonia Klugmann a Vencò, e al jere restât impressionât de malvasie da Dulina.
I titolârs no jerin partîts cun chê di fâ vin: Lorenzo al studiave medisine e al sunave il bas tai Arbe Garbe, un dai grups plui popolârs de musiche rock furlane dai ultins 25 agns; Federica, une antropolighe culturâl, e insegnave te scuele steineriane di Sagrado. Ma il nono di Mocchiutti al veve une aziende agricule a Vilegnove, che e cjapave dentri ancje doi etars di vignâi, i plui vecjos dal paîs, intune localitât clamade Duline, e al veve bisugne di une man. In realtât, i motîfs par cambiâ direzion a son stâts diviers, comprendûts chel, plui prosaic, di vê un puest par sunâ cui Arbe Garbe, che no vevin une sale provis. Ma ancje chel plui profont di puartâ indenant un percors che Lorenzo al faseve cun Federica di «custodie dal teritori, ancje parcè che ca o sin tal triangul de cjadree, intun ambient une vore menaçât. Za i Arbe Garbe a lavoravin su chei temis, e nô i vin zontât chel de agriculture biologjiche: un at ancje rivoluzionari, viodût che in chei timps di agriculture bio si fevelave pôc».
Il nono Mochiut nol jere convint («al jere une vore di suspiet viers de agriculture biologjiche, chê volte») e di un pont di viste economic a ametin di vê vût un fîl di incussience («a son passâts dîs agns prin che si rindessin cont di jessi imprenditôrs agricui»), ma a disin di vê simpri vût la sigurece di jessi tal just. «Dai agns ’70 – al dîs Mocchiutti – al è stât un cambiament dramatic dal paisaç vitivinicul, parcè che cuant che si è scomençât a plantâ varietâts plui produtivis e a mecanizâ la viticulture in culine, si à gjavât lis vignis vecjis, magari strambis e fatis a man tai secui, e si à cirût cui bulldozers di puartâ la planure in culine. Ma l’impat su la fertilitât dai terens, che e je une robe che si vuadagne in secui di lavôr, al è stât disastrôs. Par che la piere des nestris culinis si sfanti, e i minerâi e microorganisims, lavorant e coltant, a sedin cjapâts sù des lidrîs des vîts, e di li a passedin tal vin, che al à un grant podê di amplificazion de cualitât dal teren, i vûl timp. Clâr che si pues coltivâ intun teren a pene splanât, ma al è come lavorâ tal savalon. O sin a nivel zero. In doi minûts di bulldozer si disfe il lavôr di gjenerazions e si torne a zero».
Tal 2001, ai vignâi de Duline si è zontade la gjestion des vignis di Ronco Pitotti a Manzan, di proprietât di Francesco Valori, il prin a produsi vin biologjic in Friûl. Mocchiutti e Magrini a dan une vore di impuartance ae localizazion puntuâl de vigne e dal vin, ce che i francês a clamin cru, parcè che un vin al è espression de particolâr conformazion e composizion dal teren, e ancje cincuante metris plui inlà la stesse vît no prodûs chel stes vin. Il Ronc, nus spieghin, al è une des pocjissimis culinis a jessi stade sparagnade dal splanament che al à savoltât il paisaç di cheste bande dal Friûl, e duncje il so teren al è une vore preziôs. «Parcè che i vins a son fats in vigne e no in cantine», e note Federica.
La filosofie dai Vignai da Duline, cu la sô atenzion pe organicitât dal teren e la naturalitât te gjestion de plante, e va in direzion contrarie ae viticulture industriâl che e sta cjapant pît in Friûl, par esempli cu la grande espansion de coltivazion dai risits (“barbatelle”), che par jessi certificâts a domandin cundizions di coltivazion di cuasi sterilitât, e un ûs penç de chimiche che al ruvine par agns il teren (si à di ricuardâ che la Italie e je il prin produtôr mondiâl di risits, e il Friûl il prin produtôr talian). Cundut achel, e sta cjapant pît tai ultins agns une ricercje de naturalitât dal vin che, a notin Magrini e Mocchiutti, e je condividude ancje des gnovis gjenerazions di cualchi viticultôr storic.
Il grues probleme, a disin, al è che no je une classe dirigjente che e cjali lontan e cuntune vision juste dal teritori, che e sedi in stât di guviernâ il cambiament: l’invistiment al è dome tai risits e tal Prosec. «Pluitost di valorizâ la nestre ecelence, produsint cru sui nestris miôr terens – e o ’nt vin, di Mugle a Ramandul – si zuie al ribàs. Se nô o rivìn a vendi un tocai a 15 euros, parcè vino di scomençâ a fâ vin a 1,50 euros? Se si passe il messaç che il sisteme Friûl al è inimitabil, e sarà la ecelence a tirâsi daûr il vin di taule. E invezit la mentalitât politiche e je contrarie: e ponte ai numars, suntun teritori che nol pues fâ numars».
«Cumò a stan cirint di irigâ lis culinis, pai cambiaments dal clime e par incressi la produzion. Ma la agriculture di une volte, un vore plui plastiche, e veve la capacitât di gjestî anadis cun clime diferent. Al è il sisteme di cumò – cun alte densitât, pôcs incalms mancul fuarts, plantis une vore sensibilis aes malatiis, terens ruvinâts a fuarce di splanaduris e di diserbants – che al va in crisi pal cambiament climatic. Ma la ricercje par adatâ lis tecnichis di coltivazion no interesse, la progjetualitât a lunc tiermin e je scomude dal pont di viste eletorâl, e invezit si preferìs di spindi 6 milions di euros par fâ un progjet di fatibilitât par puartâ la aghe su lis culinis, come che a àn fat cualchi an fa».
«Cuant che Veronelli, Soldati, a vignivin tai agns ’60-’70 in Friûl e a cjatavin vins sublims, i terens a jerin ancjemò bogns, cumò no son plui. Chei vins che a bevevin lôr su chei terens li no si fasin plui. La soluzion e je chê di acetâ il declin, savint che i vins furlans no son come vincj agns fa e che la int e à simpri mancul voie di beviju, o cambiâ in maniere radicâl». E siere Federica: «Nô furlans si jemplin la bocje cui concets di identitât e di furlanetât, ma no si zirìn daûr se lis aghis di falde a son incuinadis de chimiche o se il paisaç al è colonizât di capanons e centris comerciâi. O resonavi su chest propit îr, cjalant turiscj olandês che a jerin passâts a cjatânus in aziende. O viôt plui maravee, plui amôr pal nestri teritori tai voi dai forescj che a rivin chi pe prime volte che tai voi dai furlans, purtrop».
La aziende agricule Vignai da Duline e je in vie IV Novembre 136 a Vilegnove dal Judri, S. Zuan dal Nadison. Tel. 0432/758115 – e-mail info@vignaidaduline.com ❚
Stefania Garlatti-Costa
Dai roncs laboratoris di biodiversitât a nassin vins “rivoluzionaris”............
La filosofie dal progjet e va in direzion contrarie